नशाखोरी के खिलाफ चलेगा अभियान
जमशेदपुर | संघर्षप्रगति मंच (ट्रस्ट) की केंद्रीय अध्यक्ष रेणु आहूजा की अध्यक्षता में रविवार को जुगसलाई स्थित मंच कार्यालय में बैठक हुई। इसमें सर्वसम्मति से निर्णय लिया गया है कि नशाखोरी के खिलाफ जागरूकता अभियान चलाया जाएगा। अभियान के तहत नासमझ नशे से होने वाले नुकसान के प्रति लोगों को जागरूक किया जाएगा। आहूजा ने बताया कि प्रथम चरण में जुगसलाई, बागबेड़ा, परसुडीह, खासमहल और स्टेशन में अभियान चलाया जाएगा। इसके बाद शहर के अन्य क्षेत्रों में अभियान चलाया जाएगा। 30 दिसंबर को टाटानगर स्टेशन से अभियान की शुरुआत होगी। बैठक में सुनीत मोहन, सुनीता सोनकर, जयंती कुमारी, सलमा देवी, दीपाली देव, रिंपा देवी, गुलशन सिंह, प्रदीप राय, विवेक सिंह, अंगद, दीपक आदि उपस्थित थे।
hin_Deva hin_Deva